google/wiki40b huggingface dataset:
Vestfold tingrett

Vestfold tingrett er en norsk tingrett i Agder lagdømme som ble opprettet gjennom en sammenslåing av Larvik tingrett, Nordre Vestfold tingrett, Sandefjord tingrett og Tønsberg tingrett. Domstolen ble vedtatt opprettet av Kongen i statsråd 9. mars 2018, og ble etablert 1. januar 2019. Kommunen Sande sogner i dag under Drammen tingrett. Den 1. januar 2020 blir den slått sammen med Holmestrand som følge av Solbergregjeringens kommunereform. På samme tid blir den overført til Vestfold tingrett.
Vestfold tingrett er en av landets største tingretter med over 50 ansatte, inkludert ca. 22 dommerårsverk. Domstolen vil inntil et nytt tinghus er bygget et sentralt sted i Vestfold fortsatt ha fire tinghus i byene Horten, Tønsberg, Sandefjord og Larvik med full service for publikum og avvikling av rettssaker. 
Den 15. juni 2018 ble Jørn Holme utnevnt til sorenskriver.
Privat vei

Privat vei er en type vei som tilhører privatpersoner, firma eller private veilag. Eieren er selv ansvarlig for bygging, drift og vedlikehold av veien. I Sverige blir ⅔ av veinettet eid og vedlikeholdt av private veifirmaer, selv om staten er med på å støtte mange av disse veiene.

Liberalisme og private veier

Privatdrevne motorveier og andre ulike veier blir verdsatt og fremmet av norske liberalister og ellers i verden. De fremmer privatisering av statseide veier, og argumenterer at statlig eide veier har sett en kraftig oppblomstring av ulykker, mens private veier til sammenligning har visst seg å være mer sikre. David Friedman, sønnen til Milton Friedman, favoriserer også fullstendig private veier, som kommer til uttrykk i hans bok The Machinery of Freedom.
Leksvik kirke

Historie

Kirka ble bygd i 1667 av tømmer fra furu som ble hugget i Vinnalien og Syllstokkene i Leksvik. Kirka har flere utsmykkinger og deler som er av historisk betydning. Kirkens lås er svært kunstnerisk og forarbeidet, kirkeklokka er fra 1772 og inne i kirka er det et limosinerkrusifiks fra middelalderen som er en av svært få i Norge. Sabelen, som Anders Soli brukte til å drepe en ulv ifølge Sagnet om Anders Soli, befinner seg i dag i Leksvik kirke.
På 1850 og 1860-tallet ble kirka restaurert innvendig. På denne tiden hadde ikke folk særlig interesse i eldre utstyr, malerier eller historiske materiale. Derfor ble mye av kirkens inventar tatt bort eller ødelagt. Men det var flere som prøvde å bevare de gamle delene av kirka. En av dem var Ole Tronstad som gikk rundt til folk i bygda og sa at kirkedelene som mange hadde tatt med seg hjem ville bringe dem sykdom og ulykker. Derfor samlet mange delene sammen og bevarte dem på et loft i kirka.
Under restauraringen fant de mange deler som var mye eldre en selve kirke som ble bygd i 1667. På en stokk sto årstallet 1624, men stokken viste seg å være mye eldre. De fant flere stokker av samme årstall, og de konkluderte i at materialet tilhørte en eldre kirke.
På 1950 og 1960-tallet ble kirke restauret på nytt. Da ble de gamle eiendelene som hadde blitt gjemt bort i 80 år tatt fram og inn i kirka igjen.

Prestegården

Ved Leksvik kirke står Prestegården, som ble bygget i 1890. Det var presten selv, Lars Johansen Wormdahl som var arkitekt og finansierte byggingen av prestegården. Det var han som sto bak rivingen av den gamle prestegården som hadde stått der siden 1680-tallet. Før den tid hadde det stått enda en prestegård på samme tomt. Den brant ned i 1686, og en ny prestegård ble umiddelbart bygd.
Zauche

Zauche er et høyslette og et tynt befolket landskap i den tyske delstaten Brandenburg, sørvest for Berlin. Som kjerneområde for Markgrevskapet Brandenburg hadde Zauche en stor betydning på 1100- og 1200-tallet.
Kjente steder på Zauche er Klosteret Lehnin og aspargesbyen Beelitz.
V

V er den 22. bokstaven i det latinske alfabetet. I romertallene brukes den til å symbolisere tallet 5.
Knesetting

Knesetting (norrønt knésetja) er et norrønt ritual fra førkristen tid og kan til dels sammenlignes med en kristen dåp. 
Under seremonien fikk barnet navn og ble tatt opp i slekten. Mor holdt barnet fram foran far og ba ham om å erkjenne farskapet med familie som vitner. Hvis faren satte barnet på kneet, hadde han akseptert barnet som sitt eget og det ble da tatt opp i ætten. Moren bærer så barnet rundt blant familie og venner, slik at de alle får hilst på barnet og ønsket det alt godt. Fordelen med dette systemet var at de ikke skilte mellom ektefødte og uekte barn, også barn født utenfor ekteskap kunne bli knesatt og tatt opp i ætten. Barnet hadde da arverett på lik linje med ektefødte barn.
Mellom fødselen og knesettingen kunne barnet i teorien settes ut i skogen for å dø i ekstreme situasjoner, eksempelvis dersom det var uår eller annen elendighet. Etter knesettingen ble dette regnet som drap, og ble straffet. Knesettingen innebar  sosial fødsel, og ingen kunne gjøre det noe uten å rammes av loven.
Etter kristningen av Norge overtok dåpen for knesettingen som selve innlemmelsen av nye mennesker i fellesskapet. Uekte barn mistet da muligheten til å bli tatt opp i fellesskapet. På den annen side var kristen dåp - i motsetning til knesetting - noe som skulle gjelde alle barn, og skikken med utsetting av barn falt bort. Begrepet knesetting er gått inn i språket, eksempelvis kan Stortinget knesette et prinsipp.
Pinse for alle

Pinse for alle er den norske betegnelsen på den europeiske hundreårsmarkeringen for pinsevekkelsen.
Hundreårsmarkeringene gikk verden over under navnet «Azusa Centennials». Det startet med Azusa Street Centennial i Los Angeles i 2006, deretter Azusa Asia i Jakarta, Indonesia og Azusa Africa West i Ghana, Accra. Azusa Europe (Pinse for alle) ble arrangert i Oslo Spektrum 19. – 23. september 2007. Det siste internasjonale arrangementet var Azusa Africa East i Uganda, Kampala november 2007.
Pinsebevegelsen, som er initiativtagerne for Pinse for alle i Norge, har uttalt at de ønsker å markere at det er tid for å samles i enhet som kristne. Som de øvrige Azusa-arrangementene var Pinse for alle åpent for ulike kristne trossamfunn. Metodister, baptister, lutheranere, katolikker og andre var alle invitert til arrangementene.
Pinse for alle ble markert med møter og konserter flere steder i Norge, og kulmimerte med hovedmarkeringen i Oslo Spektrum.

Stiftelsen

Pinse for alle er organisert som en stiftelse der Pinsebevegelsens Lederråd oppnevner styremedlemmer. Stiftelsen har som uttalt mål å blant annet skape arenaer for bønn og tverrkirkelig samarbeid, virkeliggjøre kristne verdier i moderne menneskers liv og inspirere til misjon, evangelisering og nyplanting av menigheter.
Aulielva bru

Aulielva bru er en spennbetongbro på europavei 18 i Tønsberg kommune i Vestfold. Brua krysser Aulielva, er 56 meter lang, og lengste spenn er 25 meter.
Tyngdeanomali

Astronomi

Området i verdensrommet med høyere massetetthet enn ventet vil skape en tyngdeanomali. Observasjoner av tyngdeanomalier på galaktiske og intergalaktiske skalaer, har ført til teorien om at mørk materie finnes der.
Kristine Austgulen

Karriere

Austgulen var en av de aller største stjernene i amerikansk collegebasket, da hun fra 1999 til 2003 spilte for basketballaget til Virginia Commonwealth University; VCU Rams. Hun scoret 1 572 poeng og tok 799 returer i perioden, som ved uteksaminering henholsvis var det tredje og andre beste antall gjennom universitetets historie. Austgulen ble utnevnt til Academic All-American fra 2000-2003, og i 2003 ble hun tildelt prisen Academic All-America Athlete of the Year for den aller beste kombinasjonen av sportslige og akademiske prestasjoner i amerikansk universitetsidrett. I 2003 ble hun kåret til Årets Spiller i Colonial Athletic Association, og samme året ble drakten hennes, nummer 21, fredet ved Virginia Commonwealth University.
Før hun flyttet til USA vant hun NM i basketball, som toppscorer for Gimle i 1999.
Austgulen fikk 10 kamper for Norges kvinnelandslag i basketball, og var sentral da Norge spilte playoffkamper til Europamesterskapet i basketball for kvinner i 2007.
Austgulen var ansatt som konsulent i McKinsey & Company.
I 2005 representerte Austgulen Norge som Azalea-dronning ved den 52. årlige NATO-festivalen i Norfolk,Virginia.
Politiske institusjoner i Berlin

Presidenten

Tysklands president, for tiden Joachim Gauck, har sin offisielle residens i Schloss Bellevue i Großer Tiergarten i det sentrale Berlin. Hans sekretariat kalt Bundespräsidialamt, holder til i en ny bygning rett ved siden av.

Den føderale regjeringen

Tysklands føderale regjering har sete i Berlin og ledes av Forbundskansleren. Kanzleramt er kanslerens kontor og ligger i Spreebogenpark rett ved siden av Riksdagen. Bygningen Kanzleramt ble innviet i 2001 og er ett av verdens største regjeringshovedkvarterer.
De fleste ministeriene ligger i Berlin, men enkelte har fremdeles sitt hovedsete i Bonn. De ministeriene som har hovedsete i Bonn har også et annetsete i Berlin. Vesentlige deler av statsbyråkratiet holder også til i Bonn.

Forbundsdagen

Forbundsdagen som er Tysklands folkevalgte nasjonalforsamling, flyttet i 1999 inn i Riksdagsbygningen i Berlin. Riksdagsbygningen ligger i likhet med Kanzleramt i Spreebogenpark ved elven Spree midt i Berlin, og ikke langt fra Brandenburger Tor.
Ved siden av Riksdagsbygningen er det oppført to moderne bygninger: Paul-Löbe-Haus og Marie-Elisabeth-Lüders-Haus. De ligger på hver sin side av Spree, og er forbundet med bro over elven. Sammen med Kanzleramt utgjør de et langstrakt kvartal kalt Band des Bundes. Bygningene huser bl.a. kontorer for parlamentarikerne.

Forbundsrådet

Forbundsrådet har fra 1867 vært navnet på den institusjonen hvor delstatene er representert på føderalt nivå. Det består av medlemmer utnevnt av alle delstatsregjeringene og har vetorett i enkelte lovsaker. Forbundsrådet holder til i Preußisches Herrenhaus i Leipziger Straße, den tidligere bygningen for det prøyssiske overhuset.

Berlins parlament

Berlins parlament ble et etablert i 1920 og holder til i bygningen til den tidligere prøyssiske landdagen.

Berlins senat

Berlins senat er bystaten Berlins regjering, og består av åtte senatorer i tillegg til den regjerende borgermesteren, som leder regjeringen. Berlins senat holder til i Rotes Rathaus. Under den kalde krigen holdt det til i Rathaus Schöneberg i Vest-Berlin.
Linseformet galakse

Linseformede galakser er galakser som ligner på linser når de blir sett fra siden. Linseformede galakser er en slags mellomform mellom de mer vanlige elliptiske galaksene og spiralgalaksene. De er klassifisert som S0, noe som indikerer at de har en flatere form for spiraler, men ingen spiralarmer. Linseformede galakser har både sentral utbuling og omgir seg med skiver av stjerner. Skivene inneholder stjerner.
Frømandskorpset

Søværnets Frømandskorps er en spesialstyrke i den danske marinen. Frømand er det samme som froskemann på norsk og er altså personell som bl.a. behersker dykking. Styrken ble opprettet på 1950-tallet da instruktører ble sendt til USA, England og Norge for å trenes i spesialoperasjoner.
Resolute Support Mission

Bakgrunn og mandat

Operasjonsplanene for RS ble vedtatt av NATOs utenriksministre i juni 2014. Betingelsene for operasjonen ble fastsatt i en statusavtale med afghanske myndigheter, en avtale som ble ratifisert av Afghanistans nasjonalforsamling i november 2014. Avtalen fikk støtte fra FNs sikkerhetsråd.
Hensikten med operasjonen er å gi trening, rådgivning og assistanse til den afghanske hæren og politiet. NATO opplyste at operasjonen vil ha en personellstyrke på rundt 12 000. RS skal ha hovedkvarter i Kabul og ellers ha regional tilstedeværelse i Mazar-e Sharif, Herat, Kandahar og Laghman. RS erstattet ISAF 1. januar 2015. Avviklingen av ISAF og overgangen til Resolute Support ble markert ved en seremoni i Kabul 28. desember 2014.

Bidrag

Både NATO-medlemmer og andre land bidrar med personell. Hovedtyngden av RS-personellet vil komme fra USA, som skal stille med 9 800 soldater. Tyskland bidrar med inntil 850 mann. Norge skal bidra med ulike støttebidrag, inkludert opplæringen av afghanske sikkerhetsstyrker. I 2015 får det norske bidraget et omfang på 75 personer, i hovedsak fra Forsvarets spesialstyrker. Sverige vil i 2015 bidra med inntil 50 personer.
Riksarbeidstjenestemedaljen

Design

Medaljen er oval med en eikekrans langs kanten på begge sider, på advers er det et hakekors på et spadeblad, og med to byggstrå i en «V» under. På revers er teksten «Für treue Dienste im Reichsarbeitsdienst» (for tro tjeneste i Riksarbeidstjenesten). Medaljen har blått medaljebånd, og for kvinner er denne i en sløyfe, og den har heller ikke spadebladet på advers.
Huqiu

Huqiu (kinesisk: 虎丘区; pinyin: Hǔqiū Qū) er et bydistrikt i byprefekturet Suzhou i provinsen Jiangsu i Folkerepublikken Kina. Det har et areal på 258 km² og teller 472 000 innbyggere.
Yunyanpagoden, bedre kjent som Huqiutårnet, og kalt Kinas «skjeve tårn i Pisa» står i Huqiu.
Cyrtinoopsis

Utbredelse

Arten er utbredt på Fiji.
Tsimshian

Tsimshian er et indianerfolk som levde ved Britisk Columbias nordvestre kyst. De levde lenge i langhus av sedertre, mellom elvene Nass og Skeena og på øyene i området. I 2009 ble ca 10.000 personer regnet som tsimshian, hvorav ca 1.500 bosatt i Alaska.
Tsimshianfolket livnærte seg fremst ved fiske, fremfor alt av laks. De jaktet blant annet på bjørn og rådyr. Tsimshianindianene ble utsatt for pågående angrep fra andre stammer, blant annet tlingit, haida og dunne-za.
Wild Life

Sporliste

Alle komposisjoner er av Paul McCartney og Linda McCartney, hvis ikke annet er oppgitt.
Gaoyao

Gaoyao (kinesisk: 高要; pinyin: Gāoyào) er et byfylke i byprefekturet Zhaoqing i provinsen Guangdong i Folkerepublikken Kina.
Befolkningen var på 710 578 innbyggere i 1999.

Utvandring

I Sydney i Australia er det særlig mange kinesere med sine føtter i fylket Gaoyao.

Pagoder

Gaoyao er kjent for sine tre pagoder.
337 skvadron

337 skvadron er en helikopterskvadron i Luftforsvaret, oppsatt med NH90. Skvadronen er underlagt 139. luftving og har base på Bardufoss flystasjon.
Per 1. januar 2018 disponerer skvadronen seks helikoptre, men vil motta to til frem mot 2020.

Oppdrag

337 skvadron har som oppdrag å støtte Kystvakten med deres oppdrag.

Historie

Skvadronen ble opprettet på Gardermoen flystasjon i 1950, utstyrt med de Havilland Vampire. I 1953 ble skvadronen overført til Luftkommando Trøndelag og flyttet til Værnes flystasjon, den den allerede i 1954 ble nedlagt. 337 ble reaktivert på Gardermoen i september 1955. Siden nedleggelsen hadde personellet vært i opplæring for bruk av skvadronens nye fly, F-86 K. I 1963 ble skvadronen nedlagt igjen.

Gjenopprettelse

1. januar 1980 ble skvadronen gjenopprettet, nå som kystvaktskvadron. Forsvaret hadde gått til innkjøp av seks Westland Lynx-helikoptre til bruk fra Kystvaktens Nordkapp-fartøyer. Etter en lengre innkjøringsfase, ble skvadronen erklært operativ 1. mai 1983.
Giovanni Lodetti

Landslaget

Han deltok i flere internasjonale turneringer for Italia. Han ble europamester i fotball i 1968.
Starosysoevka

Starosysoevka er en landsby i Primorskij Kraj i Russland som huser viktig militær infrastruktur, som for eksempel 92. Signaletterretningsbrigade.
Den sørlibanesiske armé

Den sørlibanesiske armé (arabisk: جيش لبنان الجنوبي – Jaysh Lubnān al-Janūbiyy; hebraisk: צבא דרום לבנון, צד"ל – Tzvá Dróm Levanón, Tzadál) var en kristen, Israel-alliert hær som var delaktig under den libanesiske borgerkrigen. Hæren ble ledet av Saad Haddad, en kristen libanesisk general. Hovedfienden var PLO og Hizbollah. Hæren kollapset i 2000.

Historie

Som et resultat av den pågående borgerkrigen, ble den libanesiske hæren splittet. General Saad Haddad tok da kommandoen over en del av hæren, og støttet Israel under Operasjon Litani. Senere mottok de støtte fra Israel under konflikten i Libanon 1982-2000.
Eckert kraftverk

Eckert kraftverk er et varmekraftverk ved byen Lansing i Ingham County, delstaten Michigan i USA. Det har en installert produksjonskapasitet på 375 MW fordelt på 6 enheter. Brenselkilden er kull. Utbyggingen skjedde 1952–1970. Operatør og hovedeier er lokale myndigheter. 
I 2006 hadde hele anlegget utslipp på 2,32524 millioner tonn CO2.
Forsteriini

Utseende

Nokså små, slanke, brune trebukker. Antennene er omtrent så lange som kroppen. Dekkvingene er lange og parallellsidige.

Utbredelse

Bortsett fra én art som går nord til Panama er alle utbredt i Sør-Amerika.
Bamle (valgkrets)

Bamle var en valgkrets i Bratsberg amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Bamle valgte således én representant og én personlig vararepresentant.
Valgkretsen Bamle bestod av herredene Drangedal, Sannidal, Skåtøy, Bamble, Langesund og Stathelle med rundt 17 000 innbyggere og 8 000 stemmeberettigede etter innføringen av kvinnelig stemmerett.
Tore Bøgh

Biografi

Hans foreldre var handelsmann Christian Bøgh-Tobiassen (1895-1973) og Astrid Thorbjørg Bøgh-Tobiassen (f. Jensen) (1894-1979).
Tore Bøgh var aktiv i motstandsbevegelsen på Sørlandet under krigen. I 1944 ble han arrestert av tyskerne og satt på Grini til krigens slutt.
Etter studier i sosiologi og statsvitenskap i USA, tok han i 1950 Utenriksdepartementets aspirantkurs. Han tjenestegjorde ved den norske militærmisjonen i Berlin, sivilmisjonen i Bonn, generalkonsulatet i London, legasjonen i Rio de Janeiro og ved ambassadene i London og Haag. Han ble utnevnt til byråsjef i Utenriksdepartementet i 1963. I 1967 ble han ambassaderåd ved Norges ambassade i London, med tittel av ministerråd fra 1970.
I 1973 ble han utnevnt til underdirektør i Utenriksdepartementet I 1973 og var fra 1976 ekspedisjonssjef og leder for departementets handelspolitiske avdeling. I 1980 ble han utnevnt til Norges ambassadør til Jugoslavia med sideakkreditering til Bulgaria og Albania. Bøgh var Norges ambassadør til Portugal fra 1988 til han gikk av med pensjon i 1992 og bosatte seg deretter i Portugal.
I 1992 og 1993 ledet han oppdrag for Organisasjonen for sikkerhet og samarbeid i Europa (OSSE) i Kosovo, Sandžak og Vodovodina, fra 1994 til Makedonia.

Utmerkelser

Tore Bøgh var kommandør av St. Olavs Orden (1987).
Gyrophaena

Utseende

Forholdsvis små (gjerne 1,5-3 millimeter lange), korte og brede kortvinger. På farge er de ofte rødlige med mørkere flekker. Hodet er ganske bredt med runde, litt utstående fasettøyne. Føttene er fire-leddete.

Levevis

Disse små kortvingene er særlig knyttet til kjuker som vokser på trær, der de spiser andre insekter og midd. Kanskje spiser de også noe soppsporer. De flyr godt og fanges ofte i feller for flyvende insekter.
Venus (gudinne)

Venus (klassisk latin: /ˈwɛ.nʊs/) var i romersk mytologi gudinnen for kjærlighet, skjønnhet og fruktbarhet, og hun spilte en nøkkelrolle i mange romerske religiøse festivaler og myter.
Venus var opprinnelig en vårgudinne, men senere kjærlighetsgudinnen, hun var kvinneskjønnhetens- og den spirende naturs gudinne, vindyrkingens beskytterinne. Fra 200-tallet f.Kr. førte den økende helleniseringen av de øverste klassene i Roma til at hun ble identifisert med og sammenlignet med den greske mytologiens gudinne Afrodite.
Symbolet hennes er blitt et generelt feminint kjønnssymbol.

Etymologi

Substantivformen av Venus betyr «kjærlighet» og «seksuelt begjær» på latin og har mulige forbindelser til venerari («å ære», «å glede») og venia («nåde», «ynde», «dyd») via en mulig felles rot i indoeuropeiske *venes-, sammenlignbart med sanskrit van («kjærlighet», «ære»). Navnet Venus kan muligens omfatte eller legemliggjøre funksjonen å beære og å gi gaver til den hellige av den som søkte gunst: slik handlinger kan bli tolket som gudenes forledelse, fristelse eller tiltrekningskraft (trolldom) av de dødelige. Det tvetydige i denne funksjonen er antydet i det etymologiske slektskapet med rotordet *venes- med latinske venenum (gift (forgifte), gift (ondskap)), i betydningen av «fortrolling», «magisk kjærlighetsdrikk».

Kult

Kulten til Venus begynte i oldtidsbyen Ardea (35 km sør for Roma) og havnebyen Lavinium til regionen Latium (hvor Roma ble grunnlagt). Den 15. august 293 f.Kr. ble det eldste kjente tempelet dedikert henne, og 18. august ble en festival kalt Vinalia Rustica. Etter Romas nederlag i slaget ved Trasimene 217 f.Kr. i begynnelsen av Andre punerkrig anbefalte det sibyllinske orakel den sicilianske Venus av Eryx ble importert; et tempel ble dedikert henne på Kapitolhøyden i 217 f.Kr. Et andre tempel for henne ble dedikert i år 181 f.Kr.
Venus synes å ha spilt en rolle i den private husholdningen til en del romere. Julius Cæsar hevdet å ha henne som en stammor (Venus Genetrix); muligens en langvarig familietradisjon, helt klart en som ble overtatt som det av Cæsars arving Augustus. Venusstatuetter har blitt funnet i helligdommer (lararia) i ganske ordinære hjem. I skjønnlitteraturen plasserte Petronius en blant larene i helligdommen i hjemmet til frimannen Trimalchio.

Venus i mytologien

Venus ble assosiert med den greske gudinnen Afrodite og den etruskiske gudinnen Turan, og lånte mytologiske aspekter fra dem begge. Som med de fleste andre guder og gudinner i romersk mytologi er det litterære konseptet av Venus dekket av mytologiske lån fra gresk mytologi og religion. Den tidligere etruskiske eller latinske grøde- og vegetasjongudinnen ble bevisst assosiert med Afrodite.
I en del romersk mytologi var Eros sønn av Afrodite og Mars, krigsguden. Andre ganger ble Venus forstått som ektefelle til Vulkan, ildens gud. Vergil, da han hyllet sin patron Augustus og Julius (slekt) |gens Julia, gjorde Venus, (som Julius Cæsar hadde adoptert som sin beskytterinne), til stammor for hele det romerske folk ved dets legendariske grunnlegger Aineias og hans sønn Iulus.
Pipara Simara

Pipara Simara (også Pipra Simra, Simara eller Simra; nepali: पिपरा सिमरा eller सिमरा) er en by i Gadhimai kommune i Bara-distriktet i Narayani, sydøst i Nepal. Ved folketelling i 1991 hadde byen 17 122 innbyggere.
Agordat

Oversikt

Byen ligger ved Barkaelven vest i landet. Det er en viktig handelsby, og en betydelig andel av Eritreas frukt og grønnsaker går gjennom byen. I Agordat ligger det en stor moské, et italiensk sykehus, flere barer og små spisesteder. Den lokale økonomien er avhengig av handelsmenn som passerer mellom Asmara og Kessela i Sudan. Byen er en innfallsport for smuglervarer fra Sudan.
Solheim kapell

Solheim kapell ligger på Solheim gravplass på Solheim i Årstad bydel i Bergen. Kapellet ble oppført i 1919 etter tegninger av arkitekt Sigurd Lunde og innviet 13. oktober 1920.

Bygningen

Kapellet ligger fint tilpasset den omkringliggende gravplassen. Bygningen er oppført i pusset tegl med detaljering i hugget granitt.

Byportmotiv

Det rektangulære kapellets hovedform og granittportal kan minne om Stadsporten. Kapellet kan leses som et portalbygg, som bergensernes siste utgang fra byen eller som inngang til Himmelporten. Byportmotivet var forøvrig også et yndet motiv for mange av Bergenskolens arkitekter. Einar Oscar Schou brukte eksempelvis motivet ved Nedre Fløibanestasjon (1912–1918).

Monumentalitet

Solheim kapells monumentale virkning blir understreket av de symmetrisk plasserte sidefløyene som inneholder bårerom og kontorer, og terrassen foran. Under disse er det urnehaller med rundbuer i naturstein som gir bygningen tyngde.

Krematorium

I 1939 ble det installert et krematorium i kjelleren på kapellet. Krematoriet ble lenge brukt som reserve ved driftsstans ved Møllendal krematorium, men er i dag ikke i bruk.

Forvaltning

Solheim kapell forvaltes i dag av Bergen kirkelige fellesråd.
Didier Six

Landslaget

Han deltok i flere internasjonale turneringer for Frankrike. Han ble europamester i fotball i 1984.
Trollmannen Lurifiks og mange andre

Trollmannen Lurifiks og mange andre er et musikkalbum med Anita Hegerland, utgitt i 1969. Dette er hennes første hele album.
Fekting under Asialekene 2014

Fekting under Asialekene 2014. Fekting var en av sportene under de 17. Asialekene som ble arrangert i Incheon i Sør-Korea. Det var tiende gangen som fekting var med på programmet i Asialekene. Fektturneringene ble avviklet 20. til 25. september 2014. Det var i alt tolv øvelser, seks for menn og seks for damer. Både damer og menn konkurrerte individuelt og i lag i kårde, sabel og florett. Det var 238 deltakere fra 25 nasjoner som deltok. Alle tapende semifinalister fikk bronsemedalje.